  Наталья Тетерина Удмуртиын туэ нырысетӥ лемтэй мертчиськон пусъемын, ивортэ элькунъя Роспотребнадзорлэн управлениезлэн пресс-службаез. 11-тӥ оштолэзьлы куинь учыр пусъемын. Ваньмаз шугадӟонэ шедем муртъёс Ижкарын улӥсь арлыдоос. Куинезлэн ик лемтэй энцифалитлэсь прививка пуктымтэ вылэм. Черлан учыръёс улон интыослэсь палэнысь нюлэсъёсын луизы. «Удмурт Элькунын лемтэйёс нырысетӥ гуждор потэмен сайкало. Нюлэсъёсы но паркъёсы потаку чакласькыны кулэ. Тужгес но оскымон утиськон — вакцинация», — шуэмын ивортонын. Пусъемын, мугор вылысь басьтэм лемтэез Гигиеная но эпидемиология центре яке мукет лабораториосы эскерыны нуоно. Тегъёс: Ижкар Удмуртия Тазалык лемтэй  